గద్వాల విజయలక్ష్మి

గద్వాల విజయలక్ష్మి తెలంగాణ రాష్ట్రానికి చెందిన రాజకీయ నాయకురాలు. ఆమె హైదరాబాదు మహానగరపాలక సంస్థ (జీహెచ్ఎంసీ) మేయర్‌గా 2021, ఫిబ్రవరి 11న బాధ్యతలు చేపట్టింది. విజయలక్ష్మి భారత్ రాష్ట్ర సమితి పార్టీకి చెందిన నాయకురాలు. ఆమె బీఆర్ఎస్ సీనియర్ నేత, రాజ్యసభ సభ్యుడు కె. కేశవ్ రావు కూతురు.

జననం
గద్వాల విజయలక్ష్మి, హైదరాబాదులో కె. కేశవరావు, వసంత కుమారి దంపతులకు జన్మించింది.

విద్యాభాస్యం
గద్వాల విజయలక్ష్మి హైదరాబాదులోని హోలీ మేరీ స్కూల్‌లో పదవతరగతి వరకు చదివింది. రెడ్డి మహిళా కాలేజీలో డిగ్రీ, భారతీయ విద్యాభవన్‌లో జర్నలిజం, సుల్తానా ఉల్ లూమ్ లా కాలేజీలో ఎల్‌ఎల్‌బీ పూర్తి చేసింది.

వివాహం
గద్వాల విజయలక్ష్మి 1988, డిసెంబరు‌ 24న గజ్వేల్‌కు చెందిన బాబిరెడ్డిని ప్రేమించి పెద్దల సమక్షంలో పెళ్లి చేసుకుంది. పెళ్లి తర్వాత విజయలక్ష్మి దంపతులు ఉద్యోగరీత్యా అమెరికా వెళ్లారు. ఆమె అమెరికాలోని కరోలినా యూనివర్సిటీలో కార్డియాలజీ విభాగంలో రీసెర్చ్ అసిస్టెంట్‌గా పనిచేసింది.

రాజకీయ ప్రస్థానం 
విజయలక్ష్మి దాదాపు 18 ఏళ్లపాటు తరువాత 2007లో భారత్ తిరిగి వచ్చింది. రాజకీయాల పట్ల ఉన్న ఆసక్తితో ఆమె తన అమెరికా పౌరసత్వాన్ని వదిలేసుకుంది. 2016లో హైదరాబాదు మహానగరపాలక సంస్థ (జీహెచ్ఎంసీ) కి జరిగిన ఎన్నికల్లో ఆమె టీఆర్ఎస్ తరఫున బంజారాహిల్స్‌ కార్పొరేటర్‌గా పోటీ చేసి గెలిచింది. 2021లో జీహెచ్ఎంసీకి జరిగిన ఎన్నికల్లో బంజారాహిల్స్‌ కార్పొరేటర్‌గా రెండవసారి గెలిచి, మేయర్‌గా ఎన్నికయ్యింది.

గ్రేటర్ హైదరాబాద్ మేయర్‌గా
గ్రేటర్‌లోని ఆస్పత్రులను సందర్శించిన మేయర్ గ‌ద్వాల విజ‌య‌ల‌క్ష్మి 3 జూన్ 2021న కుత్భుల్లాపూర్‌లోని ఆరు చెరువులు, బంజారాహిల్స్ రోడ్ నెంబ‌రు-1లోని తాజ్ బంజారా స‌మీపంలో ఉన్న చెరువును పరిశీలించింది.

మూలాలు 

తెలంగాణ మహిళా రాజకీయ నాయకులు
తెలంగాణ రాష్ట్ర సమితి రాజకీయ నాయకులు
హైదరాబాదు నగర మేయర్లు
మేయర్లు
తెలంగాణ మేయర్లు